双调・寿阳曲
作者：姚燧
朝代：元

paragraphs: 酒可红双颊，愁能白二毛，对樽前尽可开怀χ。
天若有情天亦老，且休教少年知道。
红颜褪，绿鬓凋，酒席上渐疏了欢笑。
风流近来都忘了，谁信道也曾年少？襄王梦，神女情，多般儿酿成愁病。
琵琶慢调弦上声，相思字越弹着不应。
咏李白贵妃亲擎砚，力士与脱靴，御调羹就飧不谢。
醉模糊将吓蛮书便写，写着甚杨柳岸晓风残月。